als_Latn dik_Latn tur_Latn
Vlorë, arrestohen 9 vetë për vjedhje me armë (Burimi: Gazeta Shekulli, shekulli.com.al)
VLORË – Policia e Vlorës ka arrestuar sot një grup kriminal, të cilët akuzohen për vjedhje me dhunë. Burime nga policia bëjnë të ditur se janë arrestuar 9 persona të cilët në vende dhe kohë të ndryshme kanë vjedhur karburante dhe pika bastesh në qytetin bregdetar. Janë arrestuar kështu shtetasit: Daniel Qepeku, 22-vjeç, Brisild Bajrami, 21 vjeç, Jurgen Zotaj, 18 vjeç, Sami Balla, Lusien Abedini nga 18 vjeç, E.L., Xh.N., E.H. nga 17 vjeç, ndërsa është shpallur në kërkim 16-vjeçari R.R., pjesë e këtij grupi kriminal.
Gjithashtu policia e Vlorës thekson se tashmë janë në dispozicion provat shkencore për 4 vjedhje me armë, ndërsa vijojnë hetimet edhe për dokumentimin e grabitjeve të tjera. Policia ka sekuestruar edhe armë zjarri, armë të ftohta, maska, doreza dhe automjete me të cilat autorët kryenin grabitjet. Në Vlorë gjatë këtij viti janë shkatërruar 6 grupe kriminale për vjedhje me armë dhe dhunë, janë arretuar 50 persona dhe janë zbuluar 34 ngjarje të vjetra.
20.12.2012
Burimi: Gazeta Shekulli
als_Latn als_Latn als_Latn unk als_Latn